Live Louwis Rmåke so les mots walons di dvant 1600

Li live Louwis Rmåke sol datåcion des mots walons di dvant 1600, ki s' vraiy tite e francès, c' est «La différentiation dialectale en Belgique romane avant 1600», c' est on live sol walon sicrît pa Louis Remacle dins ses vîs djoûs.

Il a stî eplaidî pa Droz, a Djneve, e 1990, dins l' coleccion del Fak des letes di l' Univ di Lidje.

Il est eployî come sourdant so l' eciclopedeye Wikipedia et sol Wiccionaire dizo l' rahouca VSG1

ISBN 2-260-66256-0

 Mwaissès piceures 
I rprind tos les ponts k' i nd aveut ddja djåzé dins ses lives di dvant, pacô tot ls ecråxhant, pacô tot si rcoridjant.

I fwait moussî eto tote ene cåkêye di dnêye des tezes k' il acvierna sol sudjet.

Li live s' ocupe eto des ôtes lingaedjes do payis del Beldjike romande, li picård eyet l' gåmès.

 Såme do live 
Li såme do live, c' est d' mostrer ki l' walon egzistêye beazebén dispu aviè 1100, et vey cwand çki les diferinnès piceures del langue aparexhèt, pitchote a midjote. Eco mostrer li cminçmint di l' adire k' i gn a enute inte les diyalekes do walon.

Li soûmint po decider d' tot çoula, c' est les scrijhas di sacwants mots dins li scrîta.

 Sacwants dataedjes di foninme ou morfinmes 
 divant 1000
 Oyon ou/u
 divant 1200
 Cawete -aedje (dizo disfondowe -èdje, et motoit -adje)
 Cawete -ea : (dizo disfondowes -ia et -ê); Cawete picåde -iau
 Cawete -eye : (dizo disfondowes -èye et -îye)
 Sons ixhlåtés (betchfesîs xh, jh & sch

 Bokets ahessants po li rfondaedje do walon 
Gn a bråmint des plaeces ki les rfondeus s' î sintèt dins leus waibes :
 betchfessî å: p. 38-42.
 cawete -aedje & betchfessî ae: p. 47-49.
 candjaedje e A del voyale del prumire sillabe: p. 52-53.
 cawete -î & cawete -ire: p. 53-56.
 betchfessî ea: p. 59-61.
 cawete -ale: p. 63
 oyon OU/U: p. 83-85
 rîlêye francès "ui" walon "u" (/y/): p. 85-86
 cawete -êye: p. 86-87
 cawete -eye, cawete -ene: p. 85-86
 oyon O/OU/U: p. 88-89
 cawete -reye: p. 90-91

 Bokets ahessants pol diyalectolodjeye do walon 
 Cawete coinrece -ont do NDIE (payis d' Waime) (p. 151-152)
 rifondaedje di do et «e» (p.152-153)
 vîs scrijhas po leye (p. 153).

Categoreye:Lives sol walon